Publication: Magyar Közlöny
Issue: MK-2008-154 (Year: 2008, Number: 154)
Era: 2004-2010
Section: szóló 1998. évi III. törvényben kiegészítette – határidõhöz
Paragraph Index: 448

(2) bekezdésre – „E jogkörében” kitétellel – taxatíve felsorolja azokat a jogköröket, amelyekben, mint konkrét jogosítványokban testesül meg a népszuverenitás „gyakorlása”. Az Alkotmány 19. § (3) bekezdése nem tartalmazza az Országgyûlés feloszlása tárgyában való döntést. Álláspontom szerint ez azt jelenti, hogy ez utóbbi hatáskör nem tartozik a népszuverenitásból eredõ jogkörök közé, függetlenül attól, hogy a népszavazás tiltott tárgyai között ez a hatáskör is szerepel. [Az Országgyûlés feloszlásának a tiltott tárgya közé történõ beiktatását a 2/1993. (I. 22.) AB határozat alapozta meg, amely kimondta, hogy az ilyen tárgyú eredményes népszavazás a parlamenti megbízatás megszûnésének új, az Alkotmány által nem ismert módját eredményezné és ezáltal az Alkotmány „burkolt módosítását jelentené”. – ABH 1993, 37.] Az Országgyûlés feloszlása éppen a szuverenitás – képviselet útján való – gyakorlásának befejezését eredményezi. A népszuverenitás képviselet útján történõ gyakorlásáról a „nép” az országgyûlési választásokon döntött, felhatalmazta a megválasztott Országgyûlést, hogy megbízatásának az Alkotmányban meghatározott idõtartama alatt gyakorolja a népszuverenitásból eredõ jogait. Az Alkotmánybíróságnak a fent hivatkozott határozatában kifejtett érvei, vitatva feloszlása népszavazás útján való kikényszerítésének alkotmányosságát – a képviselõi mandátum alkotmányi szabályaira tekintettel – a népi kezdeményezés ilyen tartalmával szemben is irányadóak: „A képviselõ a Parlamentben szabad meggyõzõdés és lelkiismeret alapján foglal állást, adja le szavazatát. Tevékenységéért és szavazatáért a választók a megbízatás ideje alatt felelõsségre nem vonhatják, azaz mandátuma a Parlament teljes idejére szól, a választók által meg nem rövidíthetõ. A képviselõ és a választó kapcsolata politikai természetû, azaz a felelõsség csak a választások során jelenhet meg abban a formában, hogy a választó bizalmát elvesztõ képviselõt nem választják meg újból, illetõleg a mögötte álló pártot nem támogatják szavazataikkal.” [ABH 1993, 38.] Az Országgyûlés mandátumának lejárta elõtt, a feloszlás kérdésében való döntés a képviseleti hatalom olyan intim hatásköre, önnön sorsa feletti ítélkezés, amelyet kizárólag belsõ eljárásban – belsõ, képviselõi kezdeményezéssel – csak maga gyakorolhat. Következésképpen az Alkotmány 29/B. § (1) bekezdésében megfogalmazott kifejezés – „az Országgyûlés hatáskörébe tartozó kérdés” – alatt a népi kezdeményezés tárgya tekintetében nem valamennyi, hanem kizárólag az Országgyûlés népszuverenitásból eredõ – az Alkotmány

Source: https://magyarkozlony.hu/hivatalos-lapok/0ffc70030afe24b88255d98c82a575de6966d870/dokumentumok/54554c67f350eada414de7f31baba31b34770f07/letoltes